pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ย้ำสถานการณ์น้ำยังอยู่ในระดับควบคุม ไม่กระทบพื้นที่เพาะปลูกลุ่มน้ำเจ้าพระยาและพื้นที่ในเขตคันกั้นน้ำ
วันพุธที่ 30 สิงหาคม 2560
กระทรวงเกษตรฯ ย้ําสถานการณ์น้ํายังอยู่ในระดับควบคุม ไม่กระทบพื้นที่เพาะปลูกลุ่มน้ําเจ้าพระยาและพื้นที่ในเขตคันกั้นน้ํา
กระทรวงเกษตรฯ ย้ําสถานการณ์น้ํายังอยู่ในระดับควบคุม ไม่กระทบพื้นที่เพาะปลูกลุ่มน้ําเจ้าพระยาและพื้นที่ในเขตคันกั้นน้ํา ด้านพื้นที่ภาคอีสานเร่งระบายน้ําลงแม่น้ําโขง และเตรียมพร้อมรับสถานการณ์เมื่อฝนตกอีกระลอก
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงสถานการณ์น้ําภาพรวมทั้งประเทศ ว่า จากการสรุปสถานการณ์พายุและผลกระทบต่อประเทศไทย ตั้งแต่ช่วงวันที่ 17 กรกฎาคมจนถึงปัจจุบันประเทศไทยได้รับอิทธิพลจากพายุตาลัส พายุเซินกา หย่อมความกดอากาศต่ํา พายุฮาโต๊ะ และพายุปาข่านั้น ทําให้มีน้ําท่วมขังในหลายจังหวัด ส่งผลให้มีปริมาณน้ําในอ่างเก็บน้ําขนาดใหญ่และขนาดกลางทั่วประเทศรวม 50,850 ล้าน ลบ.ม. คิดเป็น 68% แต่ยังสามารถรองรับปริมาณน้ํากรณีมีฝนตกเหนือเขื่อนได้อีก 24,000 ล้าน ลบ.ม. คิดเป็น 32% ส่วนการบริหารจัดการน้ําได้เน้นบริเวณพื้นที่ลุ่มน้ําเจ้าพระยาและภาคอีสาน โดยบริเวณลุ่มน้ําเจ้าพระยามีการระบายน้ําบริเวณท้ายเขื่อน 1,500 ลบ.ม./วินาที ซึ่งจะไม่กระทบต่อพื้นที่เพาะปลูกและพื้นที่ในเขตคันกั้นน้ําแน่นอน
ด้านนายทวีศักดิ์ ธนเดโชพล รองอธิบดีกรมชลประทาน กล่าวเพิ่มเติมถึงความก้าวหน้าในการดําเนินการใน 2 มาตรการหลัก ตามนโยบายกระทรวงเกษตรและสหกรณ์ คือ 1) ได้เร่งการระบายน้ําออกจากเขื่อนเป็นปริมาณวันละ 37 ล้าน ลบ.ม. 2) การหน่วงน้ําในพื้นที่เหนือเขื่อนเจ้าพระยา ซึ่งทําให้มีพื้นที่กักเก็บน้ําเพิ่มอีก 24 ล้าน ลบ.ม. โดยพื้นที่เป้าหมายในพื้นที่ทุ่งหน่วงน้ํา เกษตรกรในพื้นที่ให้ความร่วมมือเป็นอย่างดี โดยเริ่มทําการเพาะปลูกตั้งแต่ 1 เมษายน 2560 ปัจจุบันทําการเพาะปลูกเต็มพื้นที่เป้าหมาย จํานวน 265,000 ไร่ เก็บเกี่ยวแล้ว 230,000 ไร่ (87%) คาดว่าจะเก็บเกี่ยวแล้วเสร็จทั้งหมด ภายใน 5 กันยายน 2560 สําหรับการจัดการพื้นที่ลุ่มต่ํา 1.15 ล้านไร่ เริ่มทําการเพาะปลูกตั้งแต่ 1 พฤษภาคม 2560 ปัจจุบันทําการเพาะปลูกเต็มพื้นที่และเก็บเกี่ยวแล้ว 649,254 ไร่ (56%) คาดว่าจะเก็บเกี่ยวแล้วเสร็จทั้งหมด ภายในปลายเดือนสิงหาคม ถึง 15 กันยายน 2560 ซึ่งถ้าเก็บเกี่ยวแล้วเสร็จจะมีพื้นที่รับน้ํารวมทั้งสิ้น 1,900 ล้าน ลบ.ม.
ด้านสถานการณ์น้ําลุ่มน้ําชี-มูล ได้เร่งการระบายลงแม่น้ําโขง ในปัจจุบันระบายน้ํา 424 ล้าน ลบ.ม./วัน รวมทั้งการเตรียมความพร้อมรับสถานการณ์ คือ 1) ให้เจ้าหน้าที่ติดตามสถานการณ์และตรวจสอบระบบชลประทานตลอดเวลา 2) บริหารจัดการน้ําในอ่างเก็บน้ําให้อยู่ในเกณฑ์ควบคุมอย่างเคร่งครัด 3) ให้ติดตั้งเครื่องสูบน้ําและเครื่องมืออื่นเตรียมพร้อมในพื้นที่ที่เคยเกิดน้ําท่วมประจํา 4) บูรณาการร่วมกับผู้ว่าราชการจังหวัด ปภ. และหน่วยงานที่เกี่ยวข้องในการแจ้งเตือนประชาชน 5) ติดตามสภาพอากาศและการพยากรณ์อากาศจากกรมอุตุนิยมวิทยาอย่างใกล้ชิด 6) เตรียมความพร้อมของเครื่องจักร เครื่องมือ อยู่ในพื้นที่ให้สามารถช่วยเหลือได้ทันที และ 7) วางแผนการจัดจราจรน้ํา
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 26 พฤษภาคม 2563 [กระทรวงสาธารณสุข]
วันอังคารที่ 26 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 26 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 26 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่26 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 1 ราย รวมผู้ป่วยกลับบ้านสะสม 2,929 ราย หรือคิดเป็นร้อยละ 96.19 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 59 ราย หรือร้อยละ 1.94 ของผู้ป่วยทั้งหมด มีผู้ติดเชื้อรายใหม่เพิ่ม 3 ราย เป็นคนไทยที่เดินทางกลับจากต่างประเทศและได้เข้ารับการเฝ้าระวังกักตัวในสถานที่รัฐจัดให้ (จากคูเวต 2 ราย รัสเซีย 1 ราย) ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,045 ราย
ขณะนี้ได้เข้าสู่ฤดูฝนหนึ่งในโรคที่พบบ่อย คือ ไข้หวัดใหญ่ ซึ่งมีอาการของโรคใกล้เคียงกับโควิด 19 โดยจะมีอาการของระบบทางเดินหายใจ ไข้ ไอ ปวดเมื่อยกล้ามเนื้อ ซึ่งทั้ง 2 โรค เกิดจากเชื้อไวรัส สามารถติดต่อกันผ่านการไอ จาม จากน้ํามูก น้ําลาย เสมหะที่ติดมากับมือหรือผิวสัมผัสต่างๆ ที่มีการสัมผัสบ่อย เช่น ลูกบิดประตู ราวบันได ปุ่มกดลิฟต์ ดังนั้นการป้องกันตนเองที่ดีที่สุดคือการล้างมือบ่อยๆ เว้นระยะห่าง 1-2 เมตร และการสวมหน้ากากอนามัย/หน้ากากผ้า เพื่อป้องกันการแพร่เชื้อระหว่างกันผ่านฝอยละอองจากการพูด คุย ไอ จาม อย่างไรก็ตามหากป่วยด้วยอาการดังกล่าวให้รีบพบแพทย์ พร้อมแจ้งประวัติที่เป็นจริง เช่น การเดินทางไปในพื้นที่เสี่ยงเพื่อให้แพทย์ผู้รักษาสามารถวินิจฉัย และจําแนกโรคระหว่างโควิด 19 และไข้หวัดใหญ่ได้ง่ายขึ้น ซึ่งโรงพยาบาลในสังกัดกระทรวงสาธารณสุขมีคลินิกไข้หวัดรองรับ โดยแยกผู้ป่วยโรคระบบทางเดินหายใจออกจากโรคอื่นๆ เพื่อป้องกันการแพร่เชื้อไปสู่ผู้ป่วยรายอื่นที่มารับบริการ
นอกจากนี้ เพื่อป้องกันการป่วยด้วยโรคไข้หวัดใหญ่ กระทรวงสาธารณสุขได้จัดวัคซีนป้องกันโรคไข้หวัดใหญ่ โดยเฉพาะใน 7 กลุ่มเสี่ยง ได้แก่ 1.หญิงตั้งครรภ์อายุครรภ์ 4 เดือนขึ้นไป 2.เด็กอายุ 6 เดือนถึง 2 ปี 3.ผู้มีโรคเรื้อรัง (ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ในระหว่างได้รับเคมีบําบัด และเบาหวาน) 4.บุคคลอายุ 65 ปีขึ้นไป 5.ผู้พิการทางสมองที่ช่วยเหลือตัวเองไม่ได้ 6.โรคธาลัสซีเมียและผู้ติดเชื้อ HIV ที่มีอาการ 7.ผู้ที่เป็นโรคอ้วน และบุคลากรทางการแพทย์ สามารถรับบริการได้ที่สถานพยาบาลใกล้บ้านตั้งแต่วันนี้ – 31 สิงหาคม 2563
สําหรับในวันนี้ (26 พฤษภาคม 2563) จะมีเที่ยวบินนําคนไทยจาก ประเทศอิตาลี มาเลเซีย ญี่ปุ่น และไต้หวัน กลับประเทศ รวมจํานวน 386 ราย ซึ่งทุกรายจะต้องเข้าสู่ระบบการเฝ้าระวังกักกันในสถานที่ที่รัฐจัดให้เป็นเวลา 14 วัน และต้องตรวจหาเชื้อจํานวน 2 ครั้ง หากป่วยจะนําเข้าสู่ระบบการรักษาทันที ป้องกันการนําเชื้อแพร่สู่คนในประเทศ
****************************** 26 พฤษภาคม2563
รัฐบาลไทย-ข่าวทำเนียบรัฐบาล-กรมบังคับคดี กระทรวงยุติธรรม เปิดประมูลทรัพย์ประเภทอากาศยาน เครื่องบินแอร์บัส นัดแรก
วันพฤหัสบดีที่ 7 กันยายน 2560
กรมบังคับคดี กระทรวงยุติธรรม เปิดประมูลทรัพย์ประเภทอากาศยาน เครื่องบินแอร์บัส นัดแรก
กรมบังคับคดี กระทรวงยุติธรรม เปิดประมูลทรัพย์ประเภทอากาศยาน เครื่องบินแอร์บัส นัดแรก
เมื่อวันที่ ๖ กันยายน ๒๕๖๐ เวลา ๑๐.๐๐ น.
ณ หลุมจอดที่ ๑๐๔ ท่าอากาศยานดอนเมืองกรุงเทพมหานคร
นางเพ็ญรวี มาแสง ผู้เชี่ยวชาญด้านการบังคับคดีล้มละลาย
และนายศรัณย์ ปัญญาดิลก ผู้อํานวยการสํานักงานบังคับคดีแพ่งกรุงเทพมหานคร ๑
ร่วมดูแลการปฎิบัติหน้าที่ของเจ้าหน้าที่ภายในงานเปิดขายทอดตลาดทรัพย์สินในคดีศาลแพ่ง
หมายเลขแดงที่ ผบ.๔๘๒๐/๒๕๕๗ ประเภทอากาศยาน AIRBUS COMPANY ๑,Round – point Maurice
Bellonte,Blagnac-FRANCE A๓๑๐ - ๒๒๒ สัญชาติและเครื่องหมายทะเบียน HS –PCC
หมายเลขชุดของอากาศยาน ๔๑๙ จํานวน ๑ ลํา นัดแรก ของสํานักงานบังคับคดีแพ่งกรุงเทพมหานคร ๑
ด้วยราคาเริ่มต้นที่กําหนดโดยราคาประเมินของเจ้าพนักงานบังคับคดีจํานวน ๓๐ ล้านบาท
ซึ่งผลการขายทอดตลาดอากาศยานในวันดังกล่าวมีผู้สนใจเข้าชม และมีผู้แทนฝ่ายโจทก์
มาดูแลการขาย แต่ยังไม่มีผู้สนใจในการวางหลักประกันเข้าสู้ราคา ซึ่งจะมีการขายในนัดที่ ๒
ด้วยราคาเริ่มต้นที่ ๙๐ % จากราคาประเมินของเจ้าพนักงานบังคับคดี นัดที่ ๓ ด้วยราคาเริ่มต้นที่ ๘๐%
นัดที่ ๔ ด้วยราคาเริ่มต้นที่ ๗๐% และจะมีราคาคงที่ที่ ๗๐% ในนัดถัดไปจนถึงนัดที่ ๖
โดยกําหนดให้มีการขายทอดตลาดอากาศยาน จํานวนทั้งสิ้น ๖ นัด โดยในนัดที่ ๒ วันที่ ๒๗ กันยายน ๒๕๖๐
นัดที่ ๓ วันที่ ๑๘ ตุลาคม ๒๕๖๐ นัดที่ ๔ วันที่ ๘ พฤศจิกายน ๒๕๖๐ นัดที่ ๕ วันที่ ๒๙ พฤศจิกายน ๒๕๖๐
และนัดที่ ๖ วันที่ ๒๐ ธันวาคม ๒๕๖๐ เวลา ๑๐.๐๐ น
ณ หลุมจอดที่ ๑๐๔ ท่าอากาศยานดอนเมือง กรุงเทพมหานคร
รัฐบาลไทย-ข่าวทำเนียบรัฐบาล-ปส. - IAEA ดึงหน่วยงานความมั่นคงไทย-อาเซียน ปูทางพัฒนาการตรวจจับเหตุความมั่นคงปลอดภัยนิวเคลียร์ในภูมิภาค
วันพฤหัสบดีที่ 7 พฤศจิกายน 2562
ปส. - IAEA ดึงหน่วยงานความมั่นคงไทย-อาเซียน ปูทางพัฒนาการตรวจจับเหตุความมั่นคงปลอดภัยนิวเคลียร์ในภูมิภาค
ปส. - IAEA ดึงหน่วยงานความมั่นคงไทย-อาเซียน ปูทางพัฒนาการตรวจจับเหตุความมั่นคงปลอดภัยนิวเคลียร์ในภูมิภาค
4 - 8 พฤศจิกายน 2562 สํานักงานปรมาณูเพื่อสันติ (ปส.) กระทรวงการอุดมศึกษาฯ (อว.) ร่วมกับทบวงการพลังงานปรมาณูระหว่างประเทศ (IAEA) ติวเข้มทฤษฎีและฝึกวางแนวทางพัฒนาโครงสร้างการตรวจจับเหตุความมั่นคงปลอดภัยทางนิวเคลียร์ ให้ผู้รับผิดชอบหลักด้านความมั่นคงอาเซียน พร้อมถกบทบาท ประเมินจุดอ่อนระบบ หวังช่วยเพิ่มประสิทธิภาพการตรวจวัสดุนิวเคลียร์และวัสดุกัมมันตรังสีของไทยและภูมิภาค
เมื่อวันที่4 พฤศจิกายน 2562 นายภานุพงศ์ พินกฤษ รักษาราชการแทน ผู้อํานวยการกองตรวจสอบทางนิวเคลียร์และรังสี ได้รับมอบหมายจาก นางสาววิไลวรรณ ตันจ้อย เลขาธิการสํานักงานปรมาณูเพื่อสันติ เป็นประธานเปิดการฝึกอบรม “IAEA Regional Workshop to Develop a Road Map for Building a Nuclear Security Detection Architecture” ระหว่างวันที่ 4 - 8 พฤศจิกายน 2562 ณ โรงแรมมิตร์ บีช เมืองพัทยา จังหวัดชลบุรี โดยมีหน่วยงานด้านความมั่นคงเข้าร่วม จากประเทศไทย 6 หน่วยงาน ได้แก่ สํานักงานสภาความมั่งคงแห่งชาติ (สมช.) กองสืบสวนและปราบปราม กรมศุลกากร สํานักงานศุลกากรท่าเรือแหลมฉบัง กองบัญชาการตํารวจสันติบาล สํานักข่าวกรองแห่งชาติ และ ปส. และจากประเทศสมาชิกอาเซียน 3 ประเทศ ได้แก่ ฟิลิปปินส์ เวียดนาม และพม่า ซึ่งการฝึกอบรมนี้จะช่วยให้การวางแผนเพื่อปรับปรุงและพัฒนาโครงสร้างระบบรักษาการตรวจจับเหตุความมั่นคงปลอดภัยทางนิวเคลียร์เกิดขึ้นอย่างเป็นรูปธรรม สามารถนําไปใช้ในการปฏิบัติงานด้านการตรวจจับการนําวัสดุนิวเคลียร์ หรือวัสดุกัมมันตรังสีไปพัฒนาเป็นอาวุธนิวเคลียร์หรือใช้เป็นอาวุธในการก่อการร้ายทางนิวเคลียร์ของทุกประเทศ ได้อย่างครอบคลุมและเต็มประสิทธิภาพ รวมทั้งสามารถปฏิบัติตามระเบียบและข้อบังคับระหว่างประเทศภายใต้กรอบความร่วมมือของ IAEA ส่งผลให้ภารกิจด้านความมั่นคงปลอดภัยทางนิวเคลียร์ทั่วโลกมีความเข้มแข็ง ประชาชนเกิดความปลอดภัย
สอบถามรายละเอียดเพิ่มเติมได้ที่ กลุ่มความร่วมมือและประสานงานระหว่างประเทศ โทร 0 2596 7600 ต่อ 4104
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สำนักงานตำรวจแห่งชาติชี้แจง กรณีการลักลอบขนของหนีภาษีตามแนวชายแดน
วันพุธที่ 7 มีนาคม 2561
สํานักงานตํารวจแห่งชาติชี้แจง กรณีการลักลอบขนของหนีภาษีตามแนวชายแดน
สํานักงานตํารวจแห่งชาติชี้แจง กรณีการลักลอบขนของหนีภาษีตามแนวชายแดน
พลตํารวจเอก วิระชัย ทรงเมตตา รองผู้บัญชาการตํารวจแห่งชาติ/โฆษกสํานักงานตํารวจแห่งชาติ และพลตํารวจตรีอภิชิต เทียนเพิ่มพูล ผู้บังคับการตํารวจภูธรจังหวัดมุกดาหาร ชี้แจงประเด็นการลักลอบขนของหนีภาษีตามแนวชายแดน ตามที่สื่อนําเสนอว่าบริเวณเลียบแม่น้ําโขง ตามแนวชายแดนมุกดาหาร – แขวงสะหวันนะเขต สปป.ลาว จังหวัดมุกดาหาร เป็นช่องทางที่ใช้ลักลอบขนของหนีภาษี เข้า – ออกเป็นจํานวนมาก โดยเฉพาะพื้นที่บ้านน้อย มีเรือหางยาวบรรทุกสินค้าวิ่งขนของตลอดทั้งวันทั้งคืน มีทั้งสินค้าอุปโภค บริโภค เช่น กระเทียม หอมหัวใหญ่ กาแฟ ข้าวเปลือก ยางพารา เนื้อสัตว์ ซึ่งการลักลอบมีการทําเป็นขบวนการ ชาวบ้านเรียกร้องให้เจ้าหน้าที่เร่งเข้ามาปราบปราม เพราะทําให้ประเทศชาติเสียรายได้แต่ละเดือนจํานวนมหาศาล
สาระสําคัญ : วันที่ 5 มี.ค.61 เวลา 15.00 น.นายไพฑูรย์ รักษ์ประเทศ ผู้ว่าราชการจังหวัดมุกดาหาร พล.ต.ต.อภิชิต เทียนเพิ่มพูล ผบก.ภ.จว.มุกดาหาร และนายประพันธ์ จันทร์ไทยศรี นายด่านศุลกากรมุกดาหาร พร้อมด้วยเจ้าหน้าที่ที่รับผิดชอบ ร่วมกันแถลงข่าวต่อสื่อมวลชนเพื่อชี้แจงกรณีที่ปรากฏเป็นข่าวช่อง 8 โดยได้แจ้งให้ทราบมาตรการในการป้องกันปราบ ปรามของหน่วยงานต่าง ๆ ที่มีหน้าที่รับผิดชอบ ทั้งนี้ได้กําชับให้ทุกหน่วยเข้มงวดกวดขันในการสืบสวนจับกุมการลักลอบการขนสินค้าหนีภาษีตามแนวชายแดนโดยให้บูรณาการกําลังทุกฝ่ายเพื่อให้บรรลุผลการปฏิบัติ ซึ่งเป็นการประสานความร่วมมือเชิงรุกระหว่างสํานักงานตํารวจแห่งชาติ นําโดยกองบังคับการตํารวจภูธรจังหวัดมุกดาหารและหน่วยตํารวจในส่วนที่เกี่ยวข้องอื่น ๆ กองทัพเรือ หน่วยรักษาความสงบเรียบร้อยในลุ่มแม่น้ําโขง ด่านศุลการกรจังหวัดมุกดาหาร กอ.รมน.มุกดาหาร กกล.รส.มุกดาหาร
-------------------------------
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรมฯ เป็นประธานการประชุมคณะกรรมการจัดงาน Outlet เพื่อประชาชน “มหกรรมสินค้าราคาโรงงาน” ครั้งที่ 1/2562
วันจันทร์ที่ 25 พฤศจิกายน 2562
ปลัดกระทรวงอุตสาหกรรมฯ เป็นประธานการประชุมคณะกรรมการจัดงาน Outlet เพื่อประชาชน “มหกรรมสินค้าราคาโรงงาน” ครั้งที่ 1/2562
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงาน Outlet เพื่อประชาชน “มหกรรมสินค้าราคาโรงงาน” ครั้งที่ 1/2562 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (25 พฤศจิกายน 2562) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงาน Outlet เพื่อประชาชน “มหกรรมสินค้าราคาโรงงาน” ครั้งที่ 1/2562 เพื่อเป็นการช่วยเหลือและลดภาระค่าใช้จ่ายให้กับประชาชนโดยการจัดหาสินค้าคุณภาพดีมาจําหน่ายในราคาโรงงาน อันเป็นการช่วยเหลือไม่ให้ประชาชนรับภาระจากค่าครองชีพที่สูงขึ้น โดยมีนางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาราชการแทนรองปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล- กระทรวงพลังงาน จัดกิจกรรม “รวมพลังแห่งความภักดี”
วันอังคารที่ 22 พฤศจิกายน 2559
กระทรวงพลังงาน จัดกิจกรรม “รวมพลังแห่งความภักดี”
กระทรวงพลังงาน จัดกิจกรรม “รวมพลังแห่งความภักดี” ร่วมร้องเพลงสรรเสริญพระบารมี และร่วมแปรอักษรพระบิดาแห่งการพัฒนาพลังงานไทย โดยมีนายอารีพงศ์ ภู่ชอุ่ม ปลัดกระทรวงพลังงาน เป็นประธาน
วันนี้ (22 พ.ย.59) เวลา 7.45 น. กระทรวงพลังงาน จัดกิจกรรม “รวมพลังแห่งความภักดี” ร่วมร้องเพลงสรรเสริญพระบารมี และร่วมแปรอักษรพระบิดาแห่งการพัฒนาพลังงานไทย โดยมีนายอารีพงศ์ ภู่ชอุ่ม ปลัดกระทรวงพลังงาน เป็นประธาน นํากล่าวคําถวายสัตย์ปฏิญาณเบื้องหน้าพระบรมฉายาลักษณ์ของพระบาทสมเด็จพระปรมินทรมหาภูมิพลอดุลยเดช โดยมีผู้บริหารระดับสูง ข้าราชการ เจ้าหน้าที่หน่วยงานต่าง ๆ ในสังกัดกระทรวงพลังงานเข้าร่วมกิจกรรมเป็นจํานวนมาก ทั้งนี้เพื่อน้อมถวายพระบาทสมเด็จพระปรมินทรมหาภูมิพลอดุลยเดช เนื่องในโอกาสวันคล้ายวันพระราชสมภพ 89 พรรษา 5 ธันวาคม 2559 แสดงความรัก สามัคคี และเป็นการแสดงออกถึงความจงรักภักดี ตามพระราชปณิธาน โดยพร้อมเพรียงกัน ณ บริเวณหน้าอาคารบี ศูนย์เอนเนอร์ยี่คอมเพล็กซ์
รัฐบาลไทย-ข่าวทำเนียบรัฐบาล-ก.อุตฯ ดัน มอก.9999 มาตรฐานแนวทางเศรษฐกิจพอเพียงภาคอุตสาหกรรม เป็นมาตรฐานระหว่างประเทศของ ISO ปลื้มยอดจิตอาสา ก.อุตฯ ทะลุ 1,000 คน
วันพฤหัสบดีที่ 2 พฤศจิกายน 2560
ก.อุตฯ ดัน มอก.9999 มาตรฐานแนวทางเศรษฐกิจพอเพียงภาคอุตสาหกรรม เป็นมาตรฐานระหว่างประเทศของ ISO ปลื้มยอดจิตอาสา ก.อุตฯ ทะลุ 1,000 คน
ก.อุตฯ น้อมนําปรัชญาของเศรษฐกิจพอเพียง ของ พระบาทสมเด็จพระปรมินทรมหาภูมิพลอดุลยเดช บรมนาถบพิตร จัดทําเป็น มอก.9999 เล่ม 1-2556 มาตรฐานแนวทางเศรษฐกิจพอเพียงภาคอุตสาหกรรม เพื่อให้ภาคธุรกิจอุตสาหกรรมนําไปประยุกต์ใช้
นายพสุ โลหารชุน ปลัดกระทรวงอุตสาหกรรม เปิดเผยว่า กระทรวงอุตสาหกรรมได้น้อมนําปรัชญาของเศรษฐกิจพอเพียง ของ พระบาทสมเด็จพระปรมินทรมหาภูมิพลอดุลยเดช บรมนาถบพิตร จัดทําเป็น มอก.9999 เล่ม 1-2556 มาตรฐานแนวทางเศรษฐกิจพอเพียงภาคอุตสาหกรรม เพื่อให้ภาคธุรกิจอุตสาหกรรมนําไปประยุกต์ใช้ โดยมีลักษณะคล้ายกับหลักธรรมาภิบาล ที่ทําให้ภาคธุรกิจอุตสาหกรรม พนักงานมีการเติบโต และชุมชนโดยรอบได้ประโยชน์ โดยที่ทุกฝ่ายมีความสุขไปด้วย และมีหน่วยงานผ่านการตรวจประเมิน มอก.9999 รวมทั้งสิ้น 40 ราย
“กระทรวงอุตสาหกรรม โดย สํานักงานมาตรฐานผลิตภัณฑ์อุตสาหกรรม (สมอ.) ได้ส่งเสริมการนํามาตรฐานแนวทางเศรษฐกิจพอเพียงภาคอุตสาหกรรม มอก.9999 สู่ภาคปฏิบัติอย่างจริงจังตั้งแต่ปี 2558 และได้ดําเนินกิจกรรมอย่างต่อเนื่อง เช่น การจัดสัมมนาฯ การสร้างวิทยากร การฝึกอบรมให้ความรู้ การศึกษาดูงาน และการจัดนิทรรศการ ที่สําคัญคือการพัฒนาองค์กรให้นํา มอก.9999 สู่ภาคปฏิบัติ แต่ละปีมีองค์กรผ่านการตรวจประเมินปีละ 10 ราย ซึ่งในปี 2560 สมอ.กําลังศึกษาข้อมูล เพื่อนําเสนอ มอก.9999 เป็นมาตรฐานระหว่างประเทศของ ISO” นายพสุ กล่าว
การประกอบธุรกิจตามแนวทางเศรษฐกิจพอเพียงภาคอุตสาหกรรม ตั้งอยู่บนพื้นฐานความพอประมาณ ความมีเหตุผล การมีภูมิคุ้มกันในตัวที่ดี ควบคู่กับการมีความรู้และคุณธรรม ซึ่งหลักการของ มอก.9999 สามารถนําไปสู่การเปลี่ยนแปลงพฤติกรรมของบุคลากรและองค์กร อันจะก่อให้เกิดการพัฒนาที่สมดุล ประกอบด้วย 1) การมีส่วนร่วมของบุคลากร 2) การเคารพต่อผลประโยชน์ของผู้มีส่วนได้ส่วนเสีย 3) การบริหารแบบองค์รวม และ 4) การบริหารเชิงระบบ
ทั้งนี้ในปีที่ผ่านมา กระทรวงอุตสาหกรรม ได้เข้าร่วมกิจกรรมเพื่อน้อมสํานึกในพระมหากรุณาธิคุณและถวายอาลัยแด่พระบาทสมเด็จพระเจ้าอยู่หัว รัชกาลที่ 9 ดังนี้ 1) บริการแจกอาหารและเครื่องดื่มให้กับประชาชนที่มาถวายสักการะพระบรมศพ ประกอบด้วย อาหารหลัก 146,000 ชุด อาหารว่าง 297,000 ชุด เครื่องดื่ม 510,000 ชุด 2) บริการย้อมเสื้อผ้าสีดําแก่ประชาชนฟรี จํานวน 70,000 ตัว และรวบรวมน้ําทิ้งจากการย้อมผ้าที่แต่ละหน่วยงานมาบําบัดอย่างถูกต้อง จํานวน 20 ลูกบาศก์เมตร 3) จัดสุขาเพื่อบริการประชาชน จํานวน 2 จุด ณ มณฑลพิธีท้องสนามหลวง 4) มอบถังคัดแยกขยะ จํานวน 100 ใบ 5) สนับสนุนน้ําตาลทรายเพื่อนําไปประกอบอาหารบริการประชาชน จํานวน 32 ตัน  6) ประดิษฐ์ดอกไม้จันทน์ในภาพรวมของกระทรวงฯ เพื่อใช้ในพระราชพิธีถวายพระเพลิงพระบรมศพ จํานวน 99,000 ดอก 6) สนับสนุนรถไฟฟ้าบริการรับส่งผู้เข้าร่วมพระราชพิธีฯ จํานวน 20 คัน และ 7) มีข้าราชการและพนักงานกระทรวงอุตสาหกรรม สมัครเป็นจิตอาสาเฉพาะกิจ จํานวน 1,166 คน
รัฐบาลไทย-ข่าวทำเนียบรัฐบาล-นายกฯ พอใจความคืบหน้าการแก้ไขปัญหาหนี้นอกระบบ กำชับเร่งดำเนินการต่อเนื่อง พร้อมทำความเข้าใจแนวทางแก้ปัญหาอย่างยั่งยืนแก่ประชาชน
วันจันทร์ที่ 18 ธันวาคม 2560
นายกฯ พอใจความคืบหน้าการแก้ไขปัญหาหนี้นอกระบบ กําชับเร่งดําเนินการต่อเนื่อง พร้อมทําความเข้าใจแนวทางแก้ปัญหาอย่างยั่งยืนแก่ประชาชน
นายกฯ พอใจความคืบหน้าการแก้ไขปัญหาหนี้นอกระบบ กําชับเร่งดําเนินการต่อเนื่อง พร้อมทําความเข้าใจแนวทางแก้ปัญหาอย่างยั่งยืนแก่ประชาชน
วันที่ 17 ธ.ค.60 พลเอก ประยุทธ์ จันทร์โอชา นายกรัฐมนตรี พอใจการแก้ไขปัญหาหนี้นอกระบบที่มีความคืบหน้า โดยหลังจากที่รัฐบาลเปิดให้ผู้มีรายได้น้อยลงทะเบียนเพื่อสวัสดิการแห่งรัฐปี 60 แล้ว ได้ประมวลรายชื่อผู้ที่มีหนี้นอกระบบส่งให้ ธ.ออมสิน และ ธ.ก.ส. ติดต่อลูกหนี้แต่ละรายมาเข้าสู่กลไกการแก้ปัญหา โดยล่าสุดได้นําร่องมอบเงินสินเชื่อรายย่อยให้แก่คนกลุ่มนี้ หลังจากที่ได้ไกล่เกลี่ยประนอมหนี้กับเจ้าหนี้แล้วใน 3 จังหวัด คือ นครราชสีมา สุพรรณบุรี และสงขลา รวม 4,324 ราย เป็นเงิน 193.33 ล้านบาท
นอกจากนี้ ทั้ง 2 ธนาคารยังได้อนุมัติสินเชื่อรายย่อยเพื่อใช้จ่ายฉุกเฉินแก่ประชาชน เพื่อป้องกันปัญหาหนี้นอกระบบ วงเงินรายละ 50,000 บาท ณ สิ้นเดือน พ.ย.60 รวม 180,898 ราย เป็นเงิน 1,831.01 ล้านบาท หรือคิดเป็นร้อยละ 81.31 ของวงเงินโครงการที่ได้รับอนุมัติจาก ครม. เมื่อ 21 ก.พ.60 จํานวน 10,000 ล้านบาท โดยแบ่งเป็นสินเชื่อที่อนุมัติแก่ประชาชนทั่วไป 169,356 ราย เป็นเงิน 7,620.38 ล้านบาท และผู้มีรายได้น้อยในโครงการลงทะเบียนเพื่อสวัสดิการแห่งรัฐ ปี 60 จํานวน 11,542 ราย เป็นเงิน 510.63 ล้านบาท
ทั้งนี้ นายกรัฐมนตรีได้กําชับให้กระทรวงการคลัง เร่งดําเนินการแก้ไขปัญหาหนี้นอกระบบอย่างต่อเนื่อง โดยทําความเข้าใจกับประชาชนว่า โครงการดังกล่าวไม่ใช่การปลดหนี้ฟรี แต่ต้องเข้าสู่กระบวนการแก้ไขปัญหาอย่างยั่งยืน เช่น การรับคําปรึกษา การไกล่เกลี่ยประนอมหนี้กับเจ้าหนี้ การช่วยเหลือด้านสินเชื่อ และการฟื้นฟูศักยภาพและการหารายได้ เพราะที่ผ่านมาหลายคนต้องการขอสินเชื่อเพียงอย่างเดียว และที่สําคัญลูกหนี้จะต้องมีคุณสมบัติและความสามารถในการชําระหนี้ต่อไปด้วย
ทั้งนี้ รัฐบาลได้ประกาศวาระสําคัญเพื่อแก้ไขปัญหาหนี้นอกระบบอย่างจริงจัง โดยบูรณาการความร่วมมือจากหลายหน่วยงาน ใน 5 มิติ คือ 1. ดําเนินการอย่างจริงจังกับเจ้าหนี้นอกระบบ 2. เพิ่มช่องทางเข้าถึงสินเชื่อในระบบ เช่น พิโกไฟแนนซ์ 3. ลดภาระหนี้โดยไกล่เกลี่ยประนอมหนี้ ผ่านอนุกรรมการไกล่เกลี่ยฯ 77 จว. 4. เพิ่มศักยภาพของลูกหนี้ ผ่านอนุกรรมการฟื้นฟูและพัฒนาศักยภาพการหารายได้ฯ 77 จว. 5. สร้างเครือข่ายองค์การการเงินชุมชน ให้ความรู้และทักษะทางการเงิน เป็นต้น
-----------------------------------
รัฐบาลไทย-ข่าวทำเนียบรัฐบาล-นายกรัฐมนตรีสักการะอนุสาวรีย์ท้าวสุรนารี ศาลหลักเมืองนครราชสีมา พร้อมติดตามความก้าวหน้าแผนพัฒนาการเชื่อมโยงโครงข่ายคมนาคมทางราง
วันพุธที่ 13 มีนาคม 2562
นายกรัฐมนตรีสักการะอนุสาวรีย์ท้าวสุรนารี ศาลหลักเมืองนครราชสีมา พร้อมติดตามความก้าวหน้าแผนพัฒนาการเชื่อมโยงโครงข่ายคมนาคมทางราง
นายกรัฐมนตรีสักการะอนุสาวรีย์ท้าวสุรนารี ศาลหลักเมืองนครราชสีมา พร้อมติดตามความก้าวหน้าแผนพัฒนาการเชื่อมโยงโครงข่ายคมนาคมทางราง ระบุเป็นความตั้งใจของรัฐบาลที่จะทําเพื่อประชาชน ให้ประชาชนมีความสะดวกสะบายในการเดินทางสัญจร
วันนี้ (13 มีนาคม 2562) เวลา 14.00 น. ณ อนุสาวรีย์ท้าวสุรนารี ตําบลในเมือง จังหวัดนครราชสีมา พลเอก ประยุทธ์ จันทร์โอชา นายกรัฐมนตรี พร้อมคณะ สักการะอนุสาวรีย์ท้าวสุรนารี จากนั้น เดินทางต่อไปสักการะศาลหลักเมืองนครราชสีมา เพื่อความเป็นสิริมงคล ก่อนจะเดินทางไปยังสถานีรถไฟนครราชสีมา ตรวจติดตามความก้าวหน้าแผนพัฒนาการเชื่อมโยงโครงข่ายคมนาคมทางราง ได้แก่ การก่อสร้างรถไฟความเร็วสูงเชื่อมต่อไทย สปป.ลาว และจีน ช่วงกรุงเทพฯ - นครราชสีมา ระยะทาง 252 กิโลเมตร คาดว่าจะเปิดให้บริการในปี 2566 และช่วงนครราชสีมา - หนองคาย ระยะทาง 355 กิโลเมตร คาดว่าจะเปิดให้บริการในปี 2569 โดยกระทรวงคมนาคมร่วมสร้างโครงการ “โคราช เมืองน่าอยู่” ดําเนินการพัฒนารถไฟรางเบา พลิกโฉมระบบขนส่งมวลชนในเมือง เชื่อมระบบราง สร้างระบบเมือง รวมระยะทาง 50.09 กิโลเมตร จํานวน 3 เส้นทาง 3 ระยะ พร้อมยกระดับทางหลวงในโคราชเพิ่มความปลอดภัยในการเดินทาง ก่อสร้างทางหลวงพิเศษระหว่างเมืองสายบางปะอิน - นครราชสีมา ก่อสร้างเสร็จแล้ว 67% คาดว่าจะเปิดให้บริการในปี 2565 นี้ โดยได้นายกรัฐมนตรีได้กล่าวชื่นชมการดําเนินโครงการต่าง ๆ พร้อมกล่าวว่าเป็นความตั้งใจของรัฐบาลที่จะทําเพื่อประชาชน ให้ประชาชนมีความสะดวกสะบายในการเดินทางสัญจร
เสร็จแล้ว นายกรัฐมนตรีจะเป็นประธานในงาน “One Transport for all 2019 Mobility Connect Technology : คมนาคมสร้างสุขให้อีสานบ้านเฮา” ณ หอประชุมอาคารสุรพัฒน์ 2 มหาวิทยาลัยเทคโนโลยีสุรนารี
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ร่วมทำบุญตักบาตรเนื่องในโอกาสวันขึ้นปีใหม่ พุทธศักราช 2560 ณ ทำเนียบรัฐบาล
วันพุธที่ 4 มกราคม 2560
รัฐมนตรีว่าการกระทรวงอุตสาหกรรม ร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2560 ณ ทําเนียบรัฐบาล
รัฐมนตรีว่าการกระทรวงอุตสาหกรรม ร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2560 ณ ทําเนียบรัฐบาล
วันนี้ (4 มกราคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมภริยาร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2560 โดยมีพลเอก ประยุทธ์ จันทร์โอชา นายกรัฐมนตรี เป็นประธาน คณะรัฐมนตรีและคู่สมรส และผู้ร่วมพิธีใส่บาตรพระสงฆ์ ณ ทําเนียบรัฐบาล
รัฐบาลไทย-ข่าวทำเนียบรัฐบาล-“กยศ. ให้โอกาสลดเบี้ยปรับลูกหนี้และเพิ่มค่าครองชีพให้ผู้กู้ยืม”
วันพฤหัสบดีที่ 29 สิงหาคม 2562
“กยศ. ให้โอกาสลดเบี้ยปรับลูกหนี้และเพิ่มค่าครองชีพให้ผู้กู้ยืม”
กยศ.ออกมาตรการแก้ไขปัญหาของลูกหนี้ กยศ. โดยลดเบี้ยปรับ 75-80% ระหว่างวันที่ 1 กันยายน 2562 – 29 กุมภาพันธ์ 2563 และพักชําระหนี้ 1 ปี ช่วยเหลือผู้กู้ยืมที่มีบัตรสวัสดิการแห่งรัฐ
กองทุนเงินให้กู้ยืมเพื่อการศึกษา (กยศ.) ออกมาตรการแก้ไขปัญหาของลูกหนี้ กยศ. โดยลดเบี้ยปรับ 75-80% ระหว่างวันที่ 1 กันยายน 2562 – 29 กุมภาพันธ์ 2563 และพักชําระหนี้ 1 ปี ช่วยเหลือผู้กู้ยืมที่มีบัตรสวัสดิการแห่งรัฐ นอกจากนั้นยังปรับลดอัตราเบี้ยปรับจาก 12-18% ต่อปี เหลือ 7.5% ต่อปี มีผลตั้งแต่วันที่ 1 ตุลาคม 2562 พร้อมเพิ่มค่าครองชีพให้ผู้กู้ยืมอีกคนละ 600 บาท/เดือน ตั้งแต่ปีการศึกษา 2563 เป็นต้นไป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “ขณะนี้ กองทุนได้ออกมาตรการแก้ไขปัญหาของลูกหนี้ กยศ. และช่วยเหลือผู้กู้ยืมที่ค้างชําระหนี้ โดยคณะกรรมการกองทุนฯ ได้มีมติเห็นชอบ ดังนี้
1. ลดเบี้ยปรับในอัตราร้อยละ 80 สําหรับผู้กู้ยืมเงินทุกกลุ่มที่ค้างชําระหนี้และปิดบัญชีในครั้งเดียว ตั้งแต่วันที่ 1 กันยายน 2562 – 29 กุมภาพันธ์ 2563
2. ลดเบี้ยปรับในอัตราร้อยละ 75 เฉพาะผู้กู้ยืมเงินกลุ่มก่อนฟ้องคดีที่ชําระหนี้ค้างทั้งหมดให้มีสถานะปกติ (ไม่ค้างชําระ) ตั้งแต่วันที่ 1 กันยายน 2562 – 29 กุมภาพันธ์ 2563
3. พักชําระหนี้ 1 ปี สําหรับผู้กู้ยืมที่มีบัตรสวัสดิการแห่งรัฐ เฉพาะกลุ่มผู้กู้ยืมก่อนฟ้องคดี กรณีผู้ที่มีงวดชําระเป็นรายปี จะพักชําระหนี้ในงวดปี 2563 และผู้กู้ยืมจะต้องกลับมาชําระหนี้ ในวันที่ 5 กรกฎาคม 2564 ส่วนกรณีผู้ที่มีงวดชําระเป็นรายเดือน จะพักชําระหนี้ 12 เดือน นับตั้งแต่เดือนถัดไปที่กองทุนอนุมัติ โดยในระหว่างพักชําระหนี้กองทุนจะไม่ถือว่าผู้กู้ยืมผิดนัดชําระหนี้ ทั้งนี้ จากข้อมูลในระบบพบว่ามีผู้กู้ยืมเข้าข่ายที่จะได้สิทธิพักชําระหนี้ ประมาณ 335,000 ราย
ผู้กู้สามารถลงทะเบียนขอรับสิทธิตามเงื่อนไขหลักเกณฑ์ที่กองทุนกําหนดได้ทาง www.studentloan.or.th/promotion ตั้งแต่วันที่ 1 กันยายน 2562 – 29 กุมภาพันธ์ 2563
4. ปรับลดอัตราเบี้ยปรับหรือค่าธรรมเนียมกรณีผิดนัดชําระเงินกู้ยืมคืน จากอัตราปัจจุบัน (ร้อยละ 12-18 ต่อปี) เหลืออัตราร้อยละ 7.5 ต่อปี มีผลตั้งแต่วันที่ 1 ตุลาคม 2562 เป็นต้นไป เพื่อเป็นการลดภาระหนี้ของผู้กู้ยืมเงินที่ค้างชําระให้สามารถผ่อนชําระเงินคืนกองทุนได้อย่างต่อเนื่อง ส่วนงวดที่ผิดนัดชําระจนถึงวันที่ 30 กันยายน 2562 ยังคิดอัตราเบี้ยปรับเท่าเดิม
5. ปรับเพิ่มค่าครองชีพรายเดือนให้ผู้กู้ยืมทุกระดับการศึกษาอีกเดือนละ 600 บาท/คน โดยผู้กู้ยืมระดับมัธยมศึกษาตอนปลายสายสามัญปรับเพิ่มจาก 1,200 บาท เป็น 1,800 บาท ระดับ ปวช./ปวส./ปริญญาตรี ปรับเพิ่มจาก 2,400 บาท เป็น 3,000 บาท
ปัจจุบัน กองทุนมีผู้กู้ยืมที่ได้รับโอกาสทางการศึกษาจํานวนทั้งสิ้น 5,615,065 ล้านราย ประกอบด้วย ผู้กู้ที่อยู่ระหว่างการศึกษาและปลอดหนี้ 803,222 ราย ผู้กู้ที่อยู่ระหว่างการชําระหนี้ 3,661,599 ราย ผู้กู้ที่ชําระเสร็จสิ้นแล้ว 1,093,041 ราย และอื่นๆ 57,203 ราย เป็นเงินงบประมาณให้กู้ยืมจํานวนกว่า 605,354 ล้านบาท สําหรับผลการรับชําระหนี้ในปีงบประมาณ 2562 กองทุนคาดว่าจะได้รับชําระหนี้ประมาณ 30,000 ล้านบาท กองทุนขอยืนยันว่าในปีนี้ไม่มีการจํากัดโควต้าการให้กู้ยืมเงินสําหรับผู้กู้ที่ขาดแคลนทุนทรัพย์ โดยทั้งหมดนี้กองทุนไม่ได้ใช้งบประมาณแผ่นดินซึ่งเป็นผลมาจากการชําระหนี้ที่ดีขึ้นและมาตรการหักเงินเดือน” ผู้จัดการกองทุนฯ กล่าวในที่สุด